Diari Oficial de la Generalitat Valenciana


Sumari del DOGV 6253, del 26-04-2010 (2010/4068)

Bases particulars per a la selecció i adjudicació del PAI de la UE B-7
----------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4068


Data del document
:   23-03-2010

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Bases particulars per a la selecció i adjudicació del PAI de la UE B-7 [2010/4068]  
El Ple de l'Ajuntament, en sessió realitzada amb caràcter ordinari el dia 4 de març de 2010, va adoptar acord amb la següent part dispositiva:  
«Primer. Deixar sense efecte l'Acord Plenari de 23 de gener de 2006, pel qual es van seleccionar les alternatives tècniques dels programes d'actuació integrada formulades per la mercantil Vinarragell, SL, per al desenvolupament de la UE B-6 i de la UE B-7 del Pla General d'Ordenació Urbana de Borriana, i es va adjudicar provisionalment l'execució dels referits programes a la mercantil Vinarragell, SL.  
Segon. Iniciar el procediment per a la gestió indirecta del programa per al desenvolupament de la unitat d'execució B-6 de sòl urbà residencial del Pla General de Borriana.  
Tercer. Iniciar el procediment per a la gestió indirecta del programa per al desenvolupament de la unitat d'execució B-7 de sòl urbà residencial del Pla General de Borriana.  
Quart. Aprovar i publicar en el Diari Oficial de la Comunitat Valenciana les bases particulars per les quals es regiran els concursos de selecció i adjudicació dels esmentats programes, redactades pels tècnics municipals en data 8 de febrer de 2010, fent constar que les bases generals que regularan el procediment són les aprovades per l'Acord del Ple d'aquest Ajuntament, de 5 de febrer de 2009 (BOP de Castelló núm. 24, de 24 de febrer de 2009).  
La publicació de l'anunci de les presents bases particulars de programació en el Diari Oficial de la Comunitat Valenciana produirà els efectes suspensius de l'atorgament de llicències a què es refereix l'article 101.2 de la Llei Urbanística Valenciana, segons preveu el 289 del Reglament d'Ordenació i Gestió Territorial i Urbanística. La suspensió de llicències implicarà, així mateix, la dels acords aprovatoris de nous programes en el mateix àmbit.  
Cinqué. Ordenar la publicació de l'anunci dels concursos de selecció i adjudicació del Programa d'Actuació Integrada per al Desenvolupament de la Unitat d'Execució B-6 i del Programa d'Actuació Integrada per al Desenvolupament de la Unitat d'Execució B-7 de sòl urbà residencial del Pla General de Borriana, al tauler d'anuncis de l'Ajuntament, en el Diari Oficial de la Unió Europea, en primer lloc, i en el Diari Oficial de la Comunitat Valenciana, amb els continguts previstos en l'article 132 LUV i 291 ROGTU.   
Sisé. Remetre, en suport digital, a la Conselleria de Medi Ambient, Aigua, Urbanisme i Habitatge, còpia completa i diligenciada de les bases particulars que regiran els presents concursos de programació, en compliment del que preveu l'article 328.1b) del Decret 67/2006, de 19 de maig.  
Seté. Contra la present resolució, que posa fi a la via administrativa, es podrà interposar un recurs potestatiu de reposició davant del Ple d'aquest Ajuntament en el termini d'un mes a partir de l'endemà de la publicació, o, en el termini de dos mesos des de l'esmentada publicació, un recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i els articles 8 i 46 de la Llei 29/1998, de 13 de juliol».  
A continuació es transcriu el text complet de les bases particulars per les quals es regirà el concurs de selecció i adjudicació del Programa d'Actuació Integrada per al Desenvolupament de la Unitat d'Execució B-7 del Pla General de Borriana:  
Bases particulars per les quals es regirà el concurs de selecció i adjudicació del Programa d'Actuació Integrada per al Desenvolupament de la Unitat d'Execució B-7 originària del Pla General de Borriana.  
Títol I. Disposicions generals  
I. Objecte i àmbit  
El Pla General vigent de Borriana anterior a la Resolució de la CTU de Castelló, de 29 de febrer de 2000, per la qual es va aprovar la modificació puntual número 12 (DOGV d'11 de maig de 2000), qualificava com a unitat d'execució B-7 de sòl urbà un àmbit de sòl localitzat al nord del riu Sec i limitat amb la ronda urbana SRV de la xarxa secundària.  
Les presents bases particulars tenen com a objecte regular les condicions de caràcter tècnic, jurídic, econòmic i administratiu, per les quals es regirà el concurs de selecció i adjudicació d'un programa d'actuació integrada per al desplegament i execució de l'esmentada unitat d'execució B-7 del Pla General de Borriana, anterior a l'esmentada resolució.  
L'àmbit de programació es troba definit en el plànol que s'acompanya a les presents bases i suposa la redelimitació de l'àmbit originari de la unitat d'acord amb el Pla General. L'àmbit de programació així definit no pot modificar-se. Únicament es permetran ajustos que resulten de resoldre les condicions d'enllaç o connexió que es requerisquen.  
II. Règim jurídic  
(Article 286.1.d del Reglament d'Ordenació i Gestió Territorial i Urbanística)  
El règim jurídic del present programa és el previst en la base II de les bases generals aprovades per Acord del Ple d'aquest Ajuntament, de 5 de febrer de 2009 (BOP de Castelló núm. 24, de 24 de febrer de 2009).   
III. Ordenació urbanística vigent  
(Article 131.2.a de la Llei Urbanística Valenciana)  
Actualment, el Pla General de Borriana classifica la totalitat de l'àmbit del present programa com a sòl urbà d'ús residencial i el qualifica exclusivament com a zona de vivenda plurifamiliar en bloc obert amb espais lliures i enjardinats comunitaris -codi EDA.  
En la modificació número 12 del pla es va procedir a modificar la unitat d'execució B-7 del Pla General, amb la finalitat d'obtenir el tram de la ronda sud comprés entre les glorietes previstes en el camí del Grau i en el camí de la Cossa. D'acord amb aquest objectiu es va procedir a subdividir la UE B-7, desagregant una nova unitat, en aquest cas discontínua, la (UE B-7)\*, que es conforma amb part de l'original UE B-7 i amb l'illa localitzada al sud del riu Anna i a la qual s'incorpora el primer tram de la ronda perseguit. D'aquesta manera apareixen dues unitats, la UE-B7 i (UE-B7)\*. Posteriorment, per a garantir la viabilitat econòmica de la nova actuació (UE-B7)\*, es va definir un nou coeficient d'edificabilitat de 0,75 m²t/m²s. L'esmentada modificació (núm. 12 del PGOU), es va aprovar per la Resolució de la CTU de Castelló, de 29 de febrer de 2000, publicada en el Diari Oficial de la Generalitat Valenciana d'11 de maig de 2000.  
Les fitxes de característiques de les esmentades unitats d'execució B-7 i B-7\*, tal com es delimiten en la modificació del Pla General que constitueix el planejament vigent, són les següents:  
1. Número d'unitat B7   
2. Superfície total (m²) 34.422,97  
3. Superfície neta (m²) (l'anterior   
descomptant els 597,60 m² del camí de la Cossa 33.825,37  
4. Superfície edificable (m²t). 13.434,98   
5. EL 1 5.378,66  
6. SP. 3.673,93  
7. Aprofitament mitjà (m²t EDC1/m²s). 0,428  
1. Número d'unitat B7\*   
2. Superfície total (m²) 48.399,00  
3. Camí de la Cossa (m²) 598,00  
4. Superfície computable (m²) 47.801,00  
5. Coeficient d'edificabilitat (mt/m²) 0,75  
6. Edificabilitat total (m²t). 35.865  
Els paràmetres morfològics i volumètrics corresponents a les parcel·les de tipologia EDA s'adaptaran en virtut de l'edificabilitat total assenyalada, i és recomanable que el nombre de plantes màxim no supere el de tres (PB +2), i s'hi pot afegir una d'àtic reculat, en aquest cas. La finalitat d'aquesta recomanació és la de procurar una major harmonia edificatòria en aquest entorn, tot procurant la no-generació d'una imatge urbana «densa» en un espai de vora urbana com és el que ens ocupa. Com a conseqüència, l'ocupació màxima de les parcel·les no superarà el 50% d'aquestes. No obstant això, per mitjà d'un estudi de detall aplicable a cada illa d'EDA, podran reordenar-se els volums i les ocupacions màximes sempre que no supere, òbviament, l'edificabilitat màxima ni el nombre de plantes màxim que el Pla General preveu per a les EDA.  
Cal assenyalar que els terrenys de la UE B-7\* limítrofs amb el camí del Grau s'exclouen de l'àmbit d'aquestes bases, de manera que l'objecte del present concurs és la unitat d'execució B-7 original del Pla General, les característiques i els paràmetres urbanístics de la qual es defineixen en la base V.   
IV. Memòria de necessitats i objectius del programa  
(Article 124, article 131.2.b i article 146 de la Llei Urbanística Valenciana)  
1. Memòria de necessitats:  
Es persegueix completar la urbanització d'aquesta zona de sòl urbà de la UE B-7 originària i integrar-la efectivament amb l'entorn urbanitzat, aconseguint un desenvolupament urbà harmònic.   
Com a conseqüència de les mesures complementàries en compensació a les plusvàlues que generava la classificació com a urbanitzable dels sòls localitzats en el paratge Novenes de Calatrava, es va assumir l'obtenció del sòl i l'execució del tram de ronda comprés entre les glorietes del camí del Grau i del de la Cossa, amb càrrec al mateix programa de Novenes de Calatrava i alliberant, en conseqüència, aquesta càrrega de la unitat UE B-7\*. Per tant, tota la superfície de la B-7 destinada a vial i que limitava amb el tram de ronda mencionat queda fora de l'àmbit d'aquesta, i disminueix en conseqüència la seua superfície total, perquè la superfície afectada per l'esmentat tram va ser assumida en la seua totalitat pel sector de Novenes de Calatrava.  
Per tant, la finalitat objectiva que va justificar la modificació número 12 del Pla General ha perdut el seu sentit originari, en executar-se no sols el tram de ronda, sinó la construcció del pont, amb càrrec al sector de Novenes de Calatrava.  
Per això, haurà de tornar-se a la situació juridicourbanística originària prèvia a la modificació número 12 del Pla General, en haver-se satisfet la finalitat que la va emparar. Addicionalment s'haurà de canviar l'ús dominant de residencial a ús de terciari, de tallers artesanals i productius compatibles, i d'activitats d'exposició, sense perjudici del manteniment de l'ús residencial en aquelles illes que es considere convenient, si és el cas, amb vista a la qualitat de l'ordenació.  
2. Objectius de la programació:   
El programa d'actuació integrada haurà de contenir les previsions necessàries per a complir els objectius mínims fixats en l'article 124 i 146.1 LUV, en concret:  
a) Gestionar la transformació física i jurídica de les finques afectades pel programa.   
b) Urbanitzar completament l'àmbit que constitueix l'objecte del programa i realitzar les obres públiques addicionals que siguen necessàries, amb subjecció a les previsions temporals i econòmiques del programa (definint-se, de manera general, aquelles obres necessàries per a garantir els serveis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, per a això l'urbanitzador haurà de:  
. Aportar, si és el cas, informes de les administracions sectorials les competències de les quals resulten afectades per l'actuació.  
. Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
. Incloure en el projecte d'urbanització la construcció de les següents obres complementàries: Desviacions o substitució de séquies, en coordinació amb el Sindicat de Regs; Urbanització del tram viari de connexió que és prolongació del vial de circumval·lació que limita la UE, que enllaça el viari del PAI amb l'avinguda d'Almassora; Execució de canonada general d'abastiment d'aigua potable en el tram de vial de circumval·lació que limita la UE, en coordinació amb l'empresa concessionària del servei, Facsa; Connexió fins al punt que fixe la companyia subministradora d'energia elèctrica i en les condicions que establisca.  
Els costos d'aquestes actuacions de connexió i integració s'inclouran dins del pressupost de l'obra urbanitzadora, a l'empara del que estableix l'article 303.j del ROGTU.  
Es tindrà en compte la compatibilitat i coordinació amb les previsions del PAI limítrof UE B7, les bases del qual es tramiten simultàniament a aquestes, en particular pel que fa a les connexions i desviacions de línies elèctriques, xarxes de serveis i séquies.  
d) Suplementar les infraestructures en allò que siga necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.  
e) Obtenir els sòls dotacionals públics de l'àmbit de l'actuació a favor d'aquest Ajuntament gratuïtament. A aquests efectes:  
. L'urbanitzador, una vegada inscrit el projecte de reparcel·lació al Registre de la Propietat, traslladarà al Negociat d'Ordenació del Territori i Urbanisme de l'Ajuntament de Borriana el corresponent certificat acreditatiu d'això.  
. L'urbanitzador, abans de fer un oferiment formal a aquest ajuntament de les obres d'urbanització, haurà d'haver remés totes els certificats d'obres, les factures emeses per l'empresari constructor i la documentació que en justifique el pagament efectiu.  
· Els transformadors d'energia elèctrica es consideraran equipament públic de titularitat privada i es lliuraran a la companyia subministradora. Tant el sòl necessari per a la seua implantació com el cost d'aquesta hauran de ser assumits per tots els propietaris afectats.  
f) Obtenir, si és el cas, l'aprofitament que legalment corresponga amb destinació al patrimoni públic del sòl a favor de l'Ajuntament de Borriana, lliure de càrregues d'urbanització. Aquest aprofitament podrà substituir-se amb una compensació econòmica de valor equivalent quantificada sobre la base d'un estudi de mercat actualitzat.  
g) Ordenar el repartiment equitatiu de les càrregues i dels beneficis de l'actuació entre els afectats.   
h) S'estableix el termini de dos anys, comptadors a partir de la recepció municipal de les obres d'urbanització, per a edificar els solars resultants de l'actuació urbanitzadora adjudicats a l'urbanitzador. No obstant això, en l'acord de recepció definitiva de les obres d'urbanització i de forma expressament justificada, es podrà ampliar l'esmentat termini a quatre anys, i es determinarà la seqüència i prioritat d'execució, en dues fases bianuals, de conformitat amb la possibilitat prevista en l'article 125.6 LUV i 495 ROGTU.  
V. Paràmetres urbanístics Fitxa de gestió.  
En relació amb allò que s'ha assenyalat en l'apartat de «Memòria de necessitats» de la base anterior, a continuació s'indica la fitxa de característiques de la unitat d'execució B7 anterior a la modificació número 12 del Pla General, objecte del present concurs:  
1. Número d'unitat B7   
2. Superfície total (m²) . 60.524,04   
3. SUPERFÍCIE NETA (m²) 56.429,00   
4. Edificabilitat (m²t):   
EDA 18.055,33   
UFH 6.091,11   
5. Equipaments (m²) :   
EL.1 . .6.178,41   
SP 3.643,93   
RV . 24.214,07   
6. Aprofitament mitjà (m²t EDC.1/m² sòl) 0,482   
Per al càlcul de l'aprofitament mitjà (actualment aprofitament tipus) s'ha obtingut l'edificabilitat de cada una de les qualificacions que hi ha en la unitat i s'han multiplicat aquestes pels següents coeficients de ponderació:  
  
\* \* \* \* \*  
  
EDC.1 1,00  
EDC.2 1,00  
EDA 1,10  
UFA 1,30  
UFH 1,20  
D'aquesta manera s'obté una edificabilitat (m²t EDC.1/m²s) que permet determinar l'aprofitament de la unitat d'execució, d'acord tot això amb allò que s'ha regulat en l'article 96 i la disposició addicional segona de la Llei del Sòl (TR de 1992).  
Sense perjudici dels coeficients de ponderació que pogueren establir-se en el planejament de l'alternativa tècnica que s'ha de presentar, cal assenyalar que en les normes del Pla General vigent s'estableix:  
TER 0,90  
ALM 0,90  
Per al desenvolupament de l'àmbit de programació hauran de tenir-se en compte les següents prescripcions:  
VI. Criteris i objectius urbanístics i territorials  
(Article 131.2.d) de la Llei Urbanística Valenciana)  
No és procedent formular criteris i objectius urbanístics i territorials en les propostes de planejament dels concursants, ja que es desenvoluparà sòl urbà amb ordenació detallada, sense perjudici de les modificacions assenyalades en la base anterior.  
VII. Criteris d'ordenació urbanística  
(Article 58 i 131.2.d de la Llei Urbanística Valenciana)  
S'estableixen les següents condicions d'ordenació:  
- La redelimitació de les unitats B-7 i B-7\*, restaurant la delimitació originària del Pla General a la primigènia B7 i tornant els sòls de la UE B-7\* a la situació originària del Pla General.  
- Reajustament dels límits de la nova unitat B-7 segons el restabliment del límit NE, de manera que es permeta com a mínim el suport en el rastell de la futura mitjana de la ronda de 32 metres. A més, podrà ampliar-se el límit de la UE al llarg d'aquesta mitjana per a establir el traçat de la séquia del Palau a desviar. D'altra banda, ha de reajustar-se el límit de la UE en trobar-se executat el tram de ronda entre el riu i el camí de la Cossa amb càrrec al sector de Novenes de Calatrava.  
- Substitució total o parcial de l'ús originari residencial del Pla General per l'ús terciari, i es podran a més substituir les tipologies edificatòries previstes en l'ordenació vigent i introduir-ne unes altres de noves, amb la finalitat de millorar les determinacions del planejament vigent, tant pel que fa a l'interés general del municipi, com a les demandes actuals relatives de l'activitat econòmica i empresarial privada, les condicions actuals del mercat immobiliari i exigències legals de reserva de vivendes subjectes a protecció pública. Òbviament, la modificació d'usos haurà de realitzar-se amb la ponderació prèvia dels paràmetres edificatoris corresponents.  
- Els solars contigus a la UE B7 del Pla General amb façana a l'avinguda del Setze de Juliol han d'afegir-se a l'àmbit de programació, mantenint l'aprofitament urbanístic resultant de l'edificabilitat d'1,00 m²t/m²s de tipologia d'edificació oberta (codi EDA), i adequant el seu ús al global de la zona, ponderant-lo de la mateixa manera que l'anterior. Els esmentats terrenys, fins a una profunditat de 20 metres mesurada des de la façana de l'avinguda del Setze de Juliol, tenen l'aprofitament urbanístic assignat pel Pla General i hauran d'incloure's en l'àrea reparcel·lable de la unitat, però sense suportar càrregues de cessió ni urbanització.  
- Conseqüentment amb l'anterior s'hauran de modificar els paràmetres corresponents a l'ordenació detallada, però sense alterar l'aprofitament tipus (ordenació estructural).  
VIII. Objectius d'edificació privada  
(Article 131.2.e de la Llei Urbanística Valenciana)  
No s'estableixen.   
IX. Prescripcions tècniques dels documents d'ordenació i gestió  
(Article 131.2.f de la Llei Urbanística Valenciana)   
Per al desenvolupament de l'àmbit s'haurà de presentar un pla de reforma interior que modifique l'ordenació detallada d'acord amb allò que s'ha exposat, a més d'establir el coeficient d'edificabilitat sobre parcel·la neta resultant de l'aplicació de l'aprofitament tipus fixat pel Pla General, segons la zonificació urbanística.  
El pla de reforma interior es redactarà amb els continguts expressats en l'annex III de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009).   
X. Admissibilitat de variants  
(Article 131.2.g de la Llei Urbanística Valenciana i 309 ROGTU)  
1. Únicament seran admissibles les modificacions de l'àmbit territorial que consistisquen en mers retocs o ajustos de detall en algun punt perimetral de l'actuació o de les seues connexions viàries.  
2. Cada aspirant a urbanitzador podrà presentar una única variant.  
3. La presentació d'una variant respecte de l'alternativa tècnica inicial en cap cas legitimarà la presentació d'una nova proposició juridicoeconòmica.  
XI. Prescripcions tècniques del projecte urbanització  
(Article 131.2.h de la Llei Urbanística Valenciana)   
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, i haurà de complir el que estableix l'article 101 de la Llei 30/2007, de 30 d'octubre, de Contractes del Sector Públic. No podrà modificar les previsions del pla que desenvolupa. En cap cas podrà contenir determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
El projecte d'urbanització que es presente com a alternativa tècnica per al desenvolupament del present programa haurà d'atenir-se a les condicions establides en l'annex I.  
XII. Preu de licitació  
(Article 286.1.h del Reglament d'Ordenació i Gestió Territorial i Urbanística)  
  
\* \* \* \* \*  
  
El preu cert de licitació, que té el caràcter de màxim i que serveix de base per al càlcul de la garantia provisional, s'estableix en 3.900.000 euros (sense incloure l'IVA), d'acord amb el que preveu l'article 140.1 de la Llei Urbanística Valenciana.  
El preu expressat inclou les càrregues d'urbanització corresponents a la unitat d'execució B-7 originària del Pla General redelimitada.  
XIII. Terminis de desplegament i execució del programa  
(Article 131.2.i de la Llei Urbanística Valenciana i article 286.1.i del Reglament d'Ordenació i Gestió Territorial i Urbanística)  
S'estableixen els següents terminis màxims per a l'execució de les següents actuacions per part de l'urbanitzador:  
 L'urbanitzador està obligat al compliment d'aquests terminis i del que disposa la base XV de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009), tenint en compte que el seu incompliment podrà donar lloc a la imposició de multes coercitives, segons disposa la normativa de contractació administrativa i, si és el cas, a resoldre el contracte.  
XIV. Selecció de l'empresari constructor  
Amb independència del preu d'execució de les obres d'urbanització, l'Ajuntament tramitarà el procediment per a la selecció de l'empresari constructor responsable de l'execució del projecte d'urbanització que s'aprove. Aquest procediment es regirà pel que estableix la legislació bàsica de contractació pública.   
Títol II. Adjudicació del programa  
XV. Capacitat per a ser urbanitzador   
1. Podran participar en el concurs per a la selecció i adjudicació del present programa totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les presents Bases.  
a) Solvència econòmica i financera. D'acord amb el que preveu la base IX de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009), la solvència econòmica i financera s'acreditarà per mitjà del compliment d'un dels requisits següents:  
A. Capital social mínim que supere els 100.000,00 euros. Aquest extrem s'acreditarà per mitjà de certificat expedit pel Registre Mercantil, d'una antiguitat no superior a tres mesos.  
B. Disponibilitat de fons propis, en els termes que preveu l'esmentada base IX de les bases generals.  
C. Agrupacions d'interés urbanístic, en els termes que preveu l'esmentada base IX de les bases generals.  
b) Solvència tècnica i professional. D'acord amb el que preveu la base IX de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009).  
XVI. Garanties  
1. Els qui desitgen participar en el procediment de licitació del present programa hauran de constituir, en la forma i als efectes previstos en la legislació reguladora de la contractació administrativa, una garantia provisional equivalent al 2% de l'estimació aproximada de les càrregues del programa, IVA no inclòs, la qual cosa equival a una quantia de 78.000,00 euos.  
2. La garantia definitiva, que s'ha de constituir en la forma i als efectes previstos en la legislació estatal de contractació administrativa, s'estableix en un 10% del valor de les càrregues d'urbanització, IVA no inclòs, del programa aprovat. S'ingressarà en un termini màxim de 15 dies comptadors des de la notificació a l'urbanitzador de l'acord d'aprovació i adjudicació del programa.  
3. Serà procedent elevar la garantia definitiva al 20% en cas que les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.  
XVII. Presentació de proposicions  
1. Lloc i termini de presentació:  
Les proposicions es presentaran al Registre General de l'Ajuntament de Borriana, plaça Major, 1, CP 12449, en horari de 09.00 a 14.00 hores, durant els cinc mesos següents a la publicació de l'anunci del concurs en el Diari Oficial de la Comunitat Valenciana, d'acord amb el que preveu la base XI.1 de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009).   
Haurà de tenir-se en compte que, en cas de presentar-se proposicions a través de correu, l'interessat haurà d'acreditar, amb el resguard corresponent, la data d'imposició de l'enviament a l'oficina de Correus i l'hora, el límit de la qual serà en tot cas les les 14.00 hores de l'últim dia del termini.  
2. Formalitats:  
1. Sobre 1, «Document u» es presentarà amb les formalitats detallades en la base XI.2 de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009), tenint en compte, respecte al seu contingut que:  
A. Els documents que acrediten els requisits de solvència tècnica i professional, econòmica i financera, es referiran als exigits en la base XV de les presents bases particulars.  
B. Respecte del resguard acreditatiu d'haver constituït la garantia provisional, serà en les quanties exigides en la base XVI de les presents bases particulars.  
C. Com a màxim, la finalització de la informació pública dels documents establits en les lletres a) i f) de l'article 126 LUV es produirà dins del termini de dos mesos comptadors des de l'expiració del termini de cinc mesos fixat en l'apartat 1 d'aquesta base XVII. Cada licitador haurà de presentar a l'Ajuntament l'acta notarial que acredite la informació pública de la seua alternativa tècnica dins dels 10 dies següents a la finalització del termini d'exposició pública d'aquesta alternativa. L'incompliment d'aquesta norma donarà lloc a la no-admissió de la proposta de programa presentada, per entendre's fora de termini.  
Sobre 2. Amb el nom d'«Alternativa tècnica», que es presentarà obert i, addicionalment, en suport informàtic. Contindrà la documentació detallada en la base XVIII.  
Sobre 3. Amb el nom de «Proposició juridicoeconòmica», que es presentarà així mateix tancat i segellat.   
Haurà d'incloure necessàriament la documentació arreplegada en el model de l'annex II de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009). Es presentarà degudament firmada i datada.  
2. Cada concursant no podrà presentar més d'una proposició, ni formular variants, amb les excepcions establides en la base X. Tampoc podrà subscriure cap proposta en unió temporal amb altres si ho ha fet individualment, o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.  
XVIII. Contingut mínim del document alternativa tècnica  
L'alternativa tècnica del present programa tindrà el contingut següent:  
a) Document de planejament que regule l'ordenació detallada que cal desenvolupar. En aquest cas, l'alternativa tècnica haurà d'anar acompanyada necessàriament d'un pla de reforma interior, amb els continguts expressats en la base IX i l'annex III de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009).  
b) Àmbit de l'actuació. És el que comprén la unitat d'execució B-6 redelimitada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'aquesta.  
e) Terminis que es proposen per al desenvolupament de l'actuació, i es determinarà tant el corresponent a les obres d'urbanització com a les obres d'edificació dels solars resultants.   
f) Projecte d'urbanització.   
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.   
h) Mesures de control de qualitat i compliment de les normes de qualitat ambiental, si és el cas. En tot cas, haurà d'emprar-se un 1% del PEM per a control de qualitat. Per a la recepció de l'obra per part de l'Ajuntament haurà d'adjuntar-se el document d'acceptació de les instal·lacions per part de les diferents companyies subministradores de serveis i el servei d'enllumenat públic contractat a nom de l'Ajuntament de Borriana. Igualment, haurà de certificar el director tècnic de l'obra i ratificar l'urbanitzador que totes i cada una de les parcel·les integrades en el programa disposen de tots els serveis al peu d'aquestes.  
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
j) Estimació preliminar i general d'aquelles despeses d'urbanització variables.  
XIX. Criteris d'adjudicació  
(Article 135 LUV i 312 ROGTU)  
Els criteris que s'estableixen en les presents bases no es corresponen exactament amb cap de les previstes en l'article 312 del ROGTU, en tractar-se de sòl urbà amb ordenació detallada però que necessita un pla de reforma interior que preveja l'especial tractament de les àrees consolidades.   
L'alternativa tècnica representarà un 65% de la valoració en relació amb la proposició juridicoeconòmica, que representarà el 35% restant, sobre una puntuació màxima de 200 punts.  
La puntuació mínima que ha de superar l'alternativa tècnica per a poder ser valorada la proposició juridicoeconòmica és de 65 punts.  
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
Alternativa tècnica (130 punts).  
a) La qualitat tècnica de l'ordenació proposada. (PRI) (40 punts).  
b) La resolució adequada de la integració de l'actuació en el seu entorn, l'execució coordinada de la unitat d'execució B-7 adjacent i la millor estructuració de dotacions públiques i d'espais lliures. (40 punts).  
c) La qualitat tècnica de les solucions proposades per a la urbanització. (40 punts).  
d) Els compromisos addicionals assumits voluntàriament i a càrrec de l'urbanitzador. (2 punts).  
e) Els mitjans per al control de cada una de les prestacions que constitueixen l'objecte del programa. (2 punts).  
f) El compromís d'edificació simultània a la urbanització dels solars resultants de l'actuació per damunt d'un mínim legalment exigible. (6 punts).  
Proposició juridicoeconòmica (70 punts).  
a) Import de les càrregues d'urbanització, expressat en euros per metre quadrat d'edificabilitat. (35 punts).  
b) La valoració dels terrenys a l'efecte de fixar el coeficient de canvi per al pagament en espècie, sense perjudici de realitzar la valoració d'acord amb els criteris de la legislació estatal referida a la data d'inici del procediment d'aprovació de l'expedient de reparcel·lació. (21 punts).  
c) La menor proporció de solars o aprofitament que hagen de ser posats a la disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient. (2 punts).  
d) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. (10 punts).  
e) Compromisos financers per a l'execució de les obligacions complementàries assumides voluntàriament i a costa seu per l'urbanitzador. (2 punts).  
XX. Adjudicació del programa  
(Article 286.1.g del Reglament d'Ordenació i Gestió Territorial i Urbanística)  
1. Procediment i forma d'adjudicació (article 299 ROGTU).  
Serà el previst en la base XIII de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009), tenint en compte que:  
A) En el termini màxim d'un mes des de la data de l'obertura de les proposicions juridicoeconòmiques s'hauran d'emetre informes i nova qualificació. Durant aquest període, l'Ajuntament podrà requerir als licitadors perquè, en el termini màxim de 10 dies, aclarisquen la documentació presentada, esmenen l'omesa, o completen la que siga insuficient, i se suspendran en aquest cas els terminis d'emissió d'informes.  
B) El Ple de l'Ajuntament disposarà d'un termini de dos mesos comptadors des de l'emissió d'un informe de les proposicions juridicoeconòmiques per la mesa de qualificació, per a adjudicar el programa (article 319 ROGTU).  
Amb caràcter previ a l'adopció de l'esmentat acord, es requerirà a qui vaja a ser adjudicatari perquè acredite trobar-se al corrent del compliment de les obligacions tributàries i amb la Seguretat Social imposades per les disposicions vigents.  
C) No es demanarà dictamen del Consell del Territori i Paisatge per a l'adjudicació del programa, per no ser preceptiu de conformitat amb l'article 136.4 LUV.  
Títol III. Execució del contracte  
XXI. Compliment del contracte i recepció de les obres  
Serà aplicable la base XVIII de les bases generals aprovades per l'Acord Plenari de 5 de febrer de 2009 (BOP de Castelló núm. 24, de 24 de febrer de 2009), tenint en compte que el termini de garantia serà de 12 mesos des del moment que s'entenguen rebudes per l'Ajuntament.   
XXII. Prerrogatives de l'administració  
(Article 286.1.e del Reglament d'Ordenació i Gestió Territorial i Urbanística)  
L'Ajuntament té totes les prerrogatives que, en general, reconeix la legislació de contractes de les administracions públiques, entre aquestes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'aquesta, de conformitat amb les causes, procediment i efectes establits en la LUV i en el ROGTU.  
XXVIII. Jurisdicció competent  
(Article 286.1.f del Reglament d'Ordenació i Gestió Territorial i Urbanística)  
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.  
ANNEX I  
Condicions tècniques mínimes per al desenvolupament   
del projecte d'execució de la urbanització.  
Condicionants tècnics:  
Coordinació amb les companyies subministradores. Abans de l'aprovació del projecte d'urbanització haurà d'acreditar-se la coordinació i acceptació dels serveis previstos amb/per les entitats responsables d'aquests: Iberdrola, Telefónica, Facsa, Ono, Cegas, Sindicat de Regs o el mateix Ajuntament. En particular haurà d'acreditar-se l'execució, o si és el cas innecessarietat, de les infraestructures bàsiques de les xarxes de gas i Ono, a fi de coordinar-les amb les obres de la unitat d'execució, sense sobrecost per al programa.   
Xarxa viària. Les seccions tipus dels vials s'ajustaran a les d'actuacions limítrofes i d'acord amb els criteris municipals  
La xarxa viària incorporarà les partides necessàries per a constituir els sobretalussos de sustentació de voreres o, si és el cas, els murs de contenció i delimitació dels límits de la unitat d'execució.  
La vorera mínima serà d'1,50 metres suprimint-ne amples inferiors. Els fanals dels carrers de vianants o de coexistència s'ajustaran a dissenys específics per a aquests casos.  
Els pendents transversals d'acabat dels paviments seran del 3% en calçades (bombament transversal) i de l'1,5% en voreres.  
Es compliran els criteris i limitacions establits en la normativa d'accessibilitat.  
Infraestructures i serveis. L'urbanitzador haurà de definir i executar les distintes obres del projecte d'acord amb els criteris, qualitats i abast que assenyalen els distints organismes responsables.  
Connexions. L'urbanitzador haurà de definir i executar les connexions i connexions de servei necessàries de les obres, serveis i infraestructures previstes, fins al punt i amb les condicions que fixen els distints organismes responsables, garantint l'efectiva integració amb els àmbits urbanístics limítrofs.  
Zones verdes. Serà de qualitat i disseny adequats, d'acord amb els criteris municipals seguits en actuacions semblants i recents, i incorporaran sistemes de reg automatitzat així com equips, instal·lacions i mobiliari urbà acords i compatibles amb un manteniment eficaç. S'inclourà en el pressupost, a càrrec de l'actuació, el cost del manteniment de la jardineria i instal·lacions de les zones verdes durant el període de garantia.  
Senyalització. La senyalització vertical es definirà amb pals d'alumini estriats i senyals d'alumini, segons model municipal. Incorporarà la dels encreuaments i accessos en l'entorn de la UE que siga necessària per a la seua correcta interpretació i coordinació. S'inclourà també la senyalització informativa i l'específica de carrers de coexistència o de carril bici, si és el cas.  
Sanejament i pluvials. La xarxa serà separativa pura, connectant el sistema de pluvials directament al riu Sec, que a més de la xarxa viària i sòl públic, inclourà les corresponents connexions de servei domiciliàries per a les edificacions que s'han de realitzar, que serà una enregistrable per parcel·la resultant. La xarxa de sanejament s'enllaçarà amb la xarxa general limítrofa i cada una de les parcel·les resultants disposarà d'una connexió degudament enregistrable.  
Aigua potable. El disseny definitiu de la xarxa i peces especials, així com dels trams de connexió que foren necessaris, s'adaptarà a les especificacions de la companyia subministradora.  
Enllumenat. A fi de caracteritzar l'actuació, es promourà un disseny específic i de qualitat adequada als objectius del sector per a aquells elements singulars que defineixen la imatge del recinte que s'ha d'urbanitzar: Fanals, mobiliari urbà, etcètera.  
Condicionants genèrics:  
· Abans de l'aprovació del projecte d'urbanització i juntament amb la proposta d'alternativa tècnica i proposició juridicoeconòmica, l'urbanitzador presentarà els informes tècnics de les companyies subministradores, que confirmen la idoneïtat de les solucions projectades i servisquen de base al conveni que s'ha d'establir amb cada una d'aquestes.  
· A la vista dels compromisos de coordinació amb les esmentades companyies que acompanyen l'oferta del promotor, s'adverteix a aquesta que l'Ajuntament no admetrà supòsits de retaxació de càrregues basats en eventuals mancances o omissions de les xarxes de serveis previstos respecte a les que definitivament s'implanten i justifiquen en el projecte.  
· A l'empara de les previsions de despeses generals de contracta i dels costos indirectes inherents a les partides o unitats d'obra del projecte, l'Ajuntament designarà la corresponent assistència tècnica a la direcció de les obres, a fi de garantir el correcte compliment de les condicions de la seua execució. Aquesta assistència tècnica serà seleccionada per aquesta administració, a proposta de l'urbanitzador, sent el seu cost per compte d'aquest últim, segons el procediment que oportunament s'establisca.  
· El concurs de l'esmentada assistència tècnica serà efectiu a partir de l'acta de comprovació del replantejament.  
Cosa que es fa pública.  
Borriana, 23 de març de 2010.- L'alcalde: José R. Calpe Saera.